cyanic-selkie/wikianc huggingface dataset:
Το χειμωνιάτικο παραμύθι (Σαίξπηρ)
Υπόθεση
Με την παρέμβαση του «Χρόνου», η ιστορία κάνει ένα άλμα 16 ετών. Η Περντίτα, που μεγάλωσε στην οικογένεια του βοσκού και έχει γίνει μια πανέμορφη βοσκοπούλα, ετοιμάζεται να παντρευτεί τον αγαπημένο της, που είναι ο γιος του βασιλιά, ο Φλοριζέλ, μεταμφιεσμένος ως απλός βοσκός. Ωστόσο, ο πατέρας του Πολύξενος, έχοντας μάθει για το σχέδιο του γιου του, μεταμφιέζεται κι αυτός σε βοσκό, συνοδευόμενος από τον πάντα πιστό Καμίλλο, για να παρευρεθεί σε μια ποιμενική γιορτή οπότε και θα γίνει ο γάμος. Την κρίσιμη στιγμή, ο βασιλιάς αποκαλύπτεται, διακόπτει τον γάμο και απαγορεύει στον γιο του να ξαναδεί την Περντίτα. Απελπισμένο, το ζευγάρι αναζητά βοήθεια από τον ανεκτίμητο Καμίλλο, ο οποίος το θεωρεί ευκαιρία να δει ξανά την αγαπημένη του Σικελία. Στέλνει τους δύο εραστές στον βασιλιά Λεόντιο για να βρουν καταφύγιο εκεί, λόγω της παλιάς φιλίας που είχε συνδέσει τους πατέρες τους. Στη συνέχεια, συνοδεύει τον Πολύξενο στην καταδίωξη του γιου του, αποκαλύπτοντας πού βρίσκεται. Εδώ τελειώνει το λεγόμενο «ποιμενικό» μέρος του έργου. αριστερά|μικρογραφία|250x250εσ|Ο Φλοριζέλ και η Περντίτα, Τσαρλς Ρόμπερτ Λέσλι, 19ος αι. Φθάνοντας στη Σικελία, βρίσκουν τον γέρο βασιλιά Λεόντιο συντετριμμένο να εξακολουθεί να θρηνεί. Οι άρχοντες τον παρακαλούν να τελειώσει τον χρόνο της μετάνοιάς του γιατί το βασίλειο χρειάζεται κληρονόμο. Η Παυλίνα, ωστόσο, τον πείθει να μείνει ανύπαντρος για πάντα αφού καμία γυναίκα δεν μπορεί να ανταποκριθεί στο μεγαλείο της χαμένης του Ερμιόνης. Η άφιξη του Πολύξενου είναι γι' αυτόν μεγάλη χαρά. Βρίσκει τον παλιό του φίλο και καταλαβαίνει ότι η νεαρή Περντίτα είναι η κόρη του την οποία πίστευε ότι είχε δολοφονήσει, καθώς ο βοσκός που τη μεγάλωσε, παρουσίασε τα εμβλήματα που βρέθηκαν πάνω της την εποχή που την βρήκαν. Η Παυλίνα αποκαλύπτει στον Λεόντιο την ύπαρξη ενός αγάλματος της Ερμιόνης. Ο βασιλιάς μένει εκστατικός μπροστά στην τέλεια αναπαράσταση της γυναίκας του και διηγείται στο άγαλμα την επιστροφή της κόρης τους. Προς έκπληξη όλων, το άγαλμα ζωντανεύει και η Ερμιόνη, κρυμμένη στα διαμερίσματα της υπηρέτριάς της για 16 χρόνια, ζωντανή πλέον συγχωρεί τον άντρα της για τα λάθη που έκανε. Καθώς το έργο τελειώνει, η Περντίτα και ο Φλοριζέλ παντρεύονται και όλη η παρέα γιορτάζει το θαύμα. Η αθωότητα των παιδιών παρουσιάζεται σαν εξιλέωση των λαθών του πατέρα, το κακό διορθώνεται και ο ίδιος ο θάνατος νικιέται.
Εξωτερικοί σύνδεσμοι
Οι ιστορίες του Σαίξπηρ: Το χειμωνιάτικο παραμύθι
Παραπομπές
Κατηγορία:Κωμωδίες του Ουίλλιαμ Σαίξπηρ
Μιχαήλ της Γεωργίας
Ο Μιχαήλ, მიხეილი, Михаил Георгиевич Грузинский Μιχαήλ Γεωργίεβιτς Γρουζίνσκι (1783 – 21 Νοεμβρίου 1862) ήταν γιος τού Γεωργίου ΙΒ΄, τού τελευταίου βασιλιά της Γεωργίας, από τον δεύτερο γάμο του με τη Mαριάμ Τσιτσισβίλι. Μετά τη ρωσική προσάρτηση της Γεωργίας το 1801, αναχώρησε στην Αγία Πετρούπολη, όπου πέρασε το μεγαλύτερο μέρος της ζωής του.
Βιογραφία
Ο βασικός πρίγκιπας (batonishvili) Μιχαήλ ήταν το μεγαλύτερο παιδί του Γεωργίου ΙΒ΄, που γεννήθηκε από τον δεύτερο γάμο του με τη Μαριάμ Τσιτσισβίλι. Γεννήθηκε στην Τιφλίδα το 1783, όταν ο Γεώργιος ήταν ακόμη διάδοχος και κληρονόμος τού θρόνου τού βασιλιά πατέρα του, Ηράκλειου Β΄. Κατά τη σύντομη και ταραγμένη βασιλεία τού πατέρα του (1798–1800), ο Μιχαήλ, τότε στην εφηβεία του, συμμετείχε στην οργάνωση τού γεωργιανού στρατού. Το 1800 ο διοικητής της ρωσικής στρατιωτικής αποστολής στη Γεωργία, στρατηγός Iβάν Λαζάτεβ, ανέφερε ότι από τα παιδιά τού Γεωργίου ΙΒ΄ από τον δεύτερο γάμο του, ο 16χρονος Mιχαήλ ήταν «ο πιο πολλά υποσχόμενος… λόγω της ηλικίας του». Είχε οργανώσει ένα κανονικό σύνταγμα πανθήρων με τους συνομιλήκους του και στη συνέχεια το εκπαίδευε σύμφωνα με τα ρωσικά στρατιωτικά πρότυπα.
Ο Γεώργιος ΙΒ΄ απεβίωσε τον Δεκέμβριο τού 1800 και η ρωσική κυβέρνηση προχώρησε στην πλήρη προσάρτηση της Γεωργίας στην Αυτοκρατορία. Σε αντίθεση με πολλά μέλη της οικογένειάς του, ο Μιχαήλ δεν προσπάθησε να αντισταθεί στο νέο καθεστώς και δέχθηκε το αίτημα τού Ρώσου Τσάρου Αλέξανδρου Α΄ να αναχωρήσει για επανεγκατάσταση στην Αγία Πετρούπολη. Με την ευκαιρία αυτή, ο Μιχαήλ έλαβε το παράσημο της Αγ. Άννας 1ης Τάξης και ετήσια σύνταξη από το ρωσικό ταμείο. Η πίστη του εκτιμήθηκε περαιτέρω, καθώς τού επετράπει να επιστρέψει στην πατρίδα του το 1802. Ο Μιχαήλ πέρασε το υπόλοιπο της ζωής του ως επί το πλείστον ζώντας στην Αγία Πετρούπολη και παρείχε προστασία και βοήθεια στους Γεωργιανούς μαθητές, όπως ο Iονά Χελασβίλι και Γκαμπριέλ Κικοτζέ, που φτάνει για εκπαίδευση στη Ρωσία. Απεβίωσε άγαμος και χωρίς παιδιά σε ηλικία 79 ετών στην Αγία Πετρούπολη το 1862. Κηδεύτηκε στη Μονή της Αγ. Σκέπης της Μόσχας.
Παραπομπές
Κατηγορία:Δυναστεία των Μπαγκρατιόνι
Παγκόσμιος Οργανισμός Πνευματικής Ιδιοκτησίας
Ο Παγκόσμιος Οργανισμός Διανοητικής Ιδιοκτησίας (αγγλικά: World Intellectual Property Organization, WIPO, γαλλικά: Organisation Mondiale de la Propriété Intelectuelle, OMPI) είναι μία από τις 16 εξειδικευμένες υπηρεσίες του Οργανισμού Ηνωμένων Εθνών. Ιδρύθηκε το 1967 για να «ενθαρρύνει τη δημιουργική δραστηριότητα» και «να προωθήσει την πνευματική ιδιοκτησία διεθνώς». Ο WIPO έχει προς το παρόν 189 κράτη-μέλη, διαχειρίζεται 24 διεθνείς συνθήκες και η έδρα του βρίσκεται στη Γενεύη.
Στο ευρύ πρόγραμμα εργασίας του εντάσσονται:
Ιστορία
Ο WIPO δημιουργήθηκε επίσημα με τη Συνθήκη για την Ίδρυση του Παγκόσμιου Οργανισμού Πνευματικής Ιδιοκτησίας, η οποία τέθηκε σε ισχύ στις 26 Απριλίου 1970. Σύμφωνα με το άρθρο 3 αυτής της Συνθήκης, ο WIPO επιδιώκει "να προωθήσει την προστασία της πνευματικής ιδιοκτησίας διεθνώς". Ο WIPO έγινε μια εξειδικευμένη υπηρεσία του ΟΗΕ το 1974.
Αντίθετα με άλλους οργανισμούς που λειτουργούν στο πλαίσιο του ΟΗΕ, ο WIPO έχει σημαντικές πηγές χρηματοδότησης ανεξάρτητα από τη συνεισφορά των Κρατών-Μελών του. Το 2006, ποσοστό μεγαλύτερο του 90% των εσόδων του της τάξης των 250 εκατομμυρίων ελβετικών φράγκων υπολογίστηκε ότι θα προέλθει από την είσπραξη τελών από τις διεθνείς συμφωνίες για τις εγγραφές και τις καταθέσεις αιτήσεων κατοχύρωσης πνευματικής ιδιοκτησίας, οι οποίες είναι υπό την εποπτεία του οργανισμού (Συνθήκη Συνεργασίας για τα Διπλώματα Ευρεσιτεχνίας, το Σύστημα της Μαδρίτης για τα εμπορικά σήματα και το Σύστημα της Χάγης για τα βιομηχανικά σχέδια.
Σκοπός
Σκοπός του WIPO είναι να αναπτύξει ένα διεθνές σύστημα πνευματικής ιδιοκτησίας μέσω του οποίου θα προωθείται η δημιουργικότητα και θα διασφαλίζεται η ορθή χρήση των πνευματικών δημιουργημάτων. Στην επίσημη ιστοσελίδα του WIPO δηλώνονται οι εξής στρατηγικοί στόχοι:
Διοίκηση
thumb|200px|Η έδρα του Παγκόσμιου Οργανισμού Πνευματικής Ιδιοκτησίας στη Γενεύη
Το Συνέδριο (WIPO Conference), η Συντονιστική Επιτροπή (WIPO Coordination Committee) και η Γενική Συνέλευση (WIPO General Assembly) του WIPO αποτελούν τα ανώτατα όργανα λήψης αποφάσεων του WIPO. Στην ορθή λειτουργία του οργανισμού και την επίτευξη των στόχων του συμβάλλει και το έργο επιμέρους Επιτροπών (Committees) και Ομάδων Εργασίας (Working Groups).
Από την 1η Οκτωβρίου 2020 γενικός διευθυντής είναι ο, εκλεγείς τον Μάρτιο του 2020, Ντάρεν Τανγκ από τη Σιγκαπούρη.
Δράση
Ο WIPO μέσα από το σύνολο των δραστηριοτήτων του επιδιώκει να συμβάλλει στην καθιέρωση ενός διεθνούς νομικού πλαισίου για την πνευματική Ιδιοκτησία. Παράλληλα, αναπτύσσει συνεργατικές σχέσεις με σχετιζόμενους φορείς και υπηρεσίες, προκειμένου να αυξήσει την ευαισθητοποίηση σχετικά με την προστασία της πνευματικής ιδιοκτησίας σε παγκόσμιο επίπεδο. Στο πλαίσιο της δράσης του οργανισμού εντάσσεται και η ίδρυση της Ακαδημίας WIPO, το Μάρτιο του 1998, με σκοπό για να καλύψει τις ανάγκες εξειδικευμένων γνώσεων στον τομέα της πνευματικής ιδιοκτησίας. Τα προσφερόμενα προγράμματα απευθύνονται σε όσους σχετίζονται άμεσα ή έμμεσα με τα δικαιώματα πνευματικής ιδιοκτησίας, καλύπτουν όλα τα θέματα που άπτονται αυτής και προσφέρουν εξειδικευμένη γνώση για την ορθή διαχείριση των πνευματικών δημιουργιών.
Κριτική
Όπως όλοι οι διακυβερνητικοί οργανισμοί του ΟΗΕ, ο WIPO δεν είναι εκλεγμένο σώμα και συνήθως επιχειρεί να καταλήξει σε συναινετικές αποφάσεις με διαδικασίες ψηφοφορίας, όπου κάθε Κράτος-Μέλος έχει δικαίωμα μιας ψήφου ανεξάρτητα από τον πληθυσμό ή την οικονομική συνεισφορά. Όταν ο WIPO έγινε Υπηρεσία του ΟΗΕ το 1974, του ζητήθηκε να λάβει μέτρα για την προώθηση της πνευματικής δραστηριότητας και να διευκολύνει τη μεταφορά τεχνολογίας προς τις αναπτυσσόμενες χώρες. Σύμφωνα με τη Διακήρυξη της Γενεύης για το Μέλλον του Παγκόσμιου Οργανισμού Διανοητικής Ιδιοκτησίας, η αποτυχία στην επίτευξη αυτών των στόχων θα πρέπει να οδηγήσει σε έναν επανακαθορισμό του ρόλου του WIPO και σε μια εκ νέου αξιολόγηση του ειδικού βάρους της έννοιας Διανοητική ιδιοκτησία.
Τον Οκτώβριο του 2004, ο WIPO συμφώνησε να υιοθετήσει μια εισήγηση που έγινε από την Αργεντινή και τη Βραζιλία, για μια ημερήσια διάταξη για την ανάπτυξη του οργανισμού, η οποία είχε θερμή υποστήριξη από τις αναπτυσσόμενες χώρες. Ένας αριθμός οργανώσεων της κοινωνίας των πολιτών εργάζεται στο προσχέδιο μιας Συνθήκης για την Πρόσβαση στη Γνώση.
Η εφημερίδα Washington Post το 2003 δημοσίευσε δηλώσεις της Lois Boland (Διευθύντριας Διεθνών Σχέσεων του Γραφείου των ΗΠΑ για τα Διπλώματα Ευρεσιτεχνίας και τα Εμπορικά Σήματα) σύμφωνα με τις οποίες το λογισμικό ανοικτού κώδικα βρίσκεται σε αντιδιαστολή με την αποστολή του WIPO, η οποία είναι η προώθηση των δικαιωμάτων πνευματικής ιδιοκτησίας. Συγκεκριμένα "Η διοργάνωση μιας συνάντησης η οποία θα σκοπεύει στην αποποίηση ή την παραίτηση από τέτοια δικαιώματα φαίνεται σε εμάς να είναι σε αντίθεση με τους στόχους του WIPO" και ότι όσοι επιθυμούν ένα διεθνές φόρουμ διαλόγου για τον ανοικτό κώδικα θα πρέπει να βρουν άλλον οργανισμό να το φιλοξενήσει.
Το Ευρωπαϊκό Ίδρυμα Ελεύθερου Λογισμικού (FSFE) έχει ξεκινήσει μια εκστρατεία ενημέρωσης για τη ζημιά που προξενεί στο Ελεύθερο Λογισμικό η έννοια της διανοητικής ιδιοκτησίας ως εργαλείο μονοπωλιακής πρακτικής και ακύρωσης του ανταγωνισμού. Το FSFE έχει προτείνει, και μαζί με ένα διεθνή συνασπισμό οργανώσεων εργάζεται για τη μετατροπή του Παγκόσμιου Οργανισμού Διανοητικής Ιδιοκτησίας σε Παγκόσμιο Οργανισμό Διανοητικού Πλούτου.
Εξωτερικοί σύνδεσμοι
Κατηγορία:Διεθνείς οργανισμοί Κατηγορία:Οργανισμός Ηνωμένων Εθνών Κατηγορία:Διανοητική ιδιοκτησία Κατηγορία:Διεθνές εμπόριο
Butterflies (τραγούδι, Μάικλ Τζάκσον)
Το Butterflies είναι τραγούδι του Μάικλ Τζάκσον. Το τραγούδι γράφτηκε από τους Άντρε Χάρρις και Μάρσα Αμπρόσιους και παράχθηκε από τους Τζάκσον και Χάρρις. Το τραγούδι εμφανίζεται στο δέκατο άλμπουμ του Τζάκσον, Invincible (2001). Το Butterflies είναι μια midtempo μπαλάντα με μουσικά ύφη της R&B. Το single έλαβε γενικά μεικτές κριτικές - κάποιοι θεώρησαν ότι ήταν ένα από τα καλύτερα τραγούδια του Invincible ενώ άλλοι θεώρησαν ότι ήταν «αξιοπρεπές τραγούδι».
Το τραγούδι κυκλοφόρησε ως το τρίτο single από το Invincible στις ΗΠΑ μόνο τον Φλεβάρη του 2002, από την Epic Records. Το τραγούδι είχε καλή εμφάνιση στα τσαρτ, φθάνοντας έως τη 14η θέση του Billboard Hot 100, και στη 2η και 36η θέση στα άλλα τσαρτ του Billboard, το 2001 και το 2002. Το Butterflies δεν προωθήθηκε με μουσικό βίντεο.
Προϊστορία
Το Butterflies ηχογραφήθηκε το 2001 από τον Μάικλ Τζάκσον για το άλμπουμ Invincible, που κυκλοφόρησε τον ίδιο χρόνο. Το τραγούδι γράφτηκε από τους Άντρε Χάρρις και Μάρσα Αμπρόσιους, με τη δεύτερη να είναι μέλος των Floetry, και παράχθηκε από τους Τζάκσον και Χάρρις. Ο Τζάκσον πρώτα γνώρισε την Αμπρόσιους και τη Νάταλι Στιούαρτ, η οποία ήταν επίσης μέλος των Floetry, χάρη στον Τζων ΜακΚλέιν, μάνατζερ του Τζάκσον. Η Στιούαρτ είπε ότι ήταν έκπληκτη όταν ο Τζάκσον τις κάλεσε, με την Αμπρόσιους, στο στούντιο. Αργότερα, σε συνέντευξη με το περιοδικό LAUNCH, δήλωσε: «Ήταν απίστευτο καθώς μας ρωτούσε συνέχεια Μάρσα, ποια είναι η επόμενη αρμονία; Κορίτσια, ακούγεται σωστά αυτό; Τι νομίζετε; Ήταν αυτό που θέλατε;; Ήταν τόσο ανοιχτός».
Όταν η Αμπρόσιους συναντήθηκε για πρώτη φορά με τον Τζάκσον, χρειάστηκε λίγη ώρα να ξεπεράσει το σοκ. Αργότερα δήλωσε στο περιοδικό LAUNCH: ''«Για να ξεκινήσουμε, ήμουν κάπως σοκαρισμένη. Επειδή δεν ξέρεις πως θα νιώθεις σε τέτοιες περιπτώσεις. Είχα δάκρυα στα μάτια και ήμουν νευρική. Άλλα όταν μπήκα στο στούντιο, κατάλαβα πως ήταν δουλειά, ήταν δουλειά. Έπρεπε να καθοδηγώ φωνητικά ένα θρύλο»''. Ο Χάρρις σχολίασε για το single: «Αυτός σε δείχνει, παραμένω ο Μάικλ Τζάκσον που έκανε το Billie Jean και το Rock With You επειδή το Butterflies πηγαίνει σε αυτή την κατεύθυνση». Το τραγούδι θεωρείται ως το αγαπημένο κομμάτι του Τζάκσον από το άλμπουμ Invincible. Σε αντίθεση με τα προηγούμενα singles που κυκλοφόρησαν από το Invincible, δεν κυκλοφόρησε μουσικό βίντεο για να προωθήσει το τραγούδι, αν και το 2002, η Los Angeles Times ανάφερε ότι ο Τζάκσον «δεν απάντησε ποτέ» σε πρόταση για βίντεο της Sony Music Entertainment για το Butterflies.
Σύνθεση
Το Butterflies είναι μια midtempo ερωτική μπαλάντα με διάφορες μουσικές επιρροές. Το τραγούδι ανήκει στις κατηγορίες της ποπ, της R&B και της adult contemporary. Η Βαν Βάτσον, του Providence Journal, σημείωσε ότι το κομμάτι είναι «βελούδινη κλασική soul μπαλάντα» και έχει το «απλό ύφος του Ντέιβιντ Ράφφιν στη δεκαετία του '70». Ο Στέφεν Τόμας Έρλεβαϊν, του Allmusic, σημείωσε ότι το Butterflies έχει «κρουστά σε ύφος Μπάκαρα». Ο Λόνελλ Μπόαντναξ Τζούνιορ, της Daily Helmsman Online ένιωσε ότι το Butterflies είναι ένα καλόψυχο τραγούδι που επιστρέφει τον Τζάκσον στις «R&B ρίζες του». Ο Μπεν Ράγιερ, της Toronto Star, ένιωσε ότι το κομμάτι έχει «αργή γλοιώδη πίεση». Το Butterflies είναι γραμμένο σε υπογραφή χρόνου του κοινού χρόνου. Κατά τη διάρκεια του τραγουδιού, τα φωνητικά του Τζάκσον κυμαίνονται μεταξύ της Μι ύφεσης 3ης και της Μι ύφεσης 5ης. Η κλίμακα του τραγουδιού είναι οπλισμένη σε Λα ύφεση. Το Butterflies έχει αργό τέμπο με 92 χτύπους ανά λεπτό. Λυρικά, το Butterflies περιγράφει τα αισθήματα κάποιου όταν αγαπά κάποιον άλλο.
Κριτική
Το κομμάτι έλαβε γενικά ανάμεικτες κριτικές. Ο Κεν Μπάρνς, του USA Today, περιέγραψε το κομμάτι ως ''«μπαλάντα με ασαφή συναισθήματα. Μοιάζει με κάμπιες»''. Ο Φράνκ Κόγκαν, του Village Voice, αναφερόμενος στους στίχους I would give you anything baby, just make my dreams come true/Oh baby you give me butterflies, έγραψε «έτσι, θα της δώσεις ως αντάλλαγμα κάμπιες; πουλιά;» και πρόσθεσε ότι αυτό που του ερεθίζει την προσοχή του σε τραγούδια όπως το Butterflies «δεν είναι η μελωδία, αλλά το backbeat». Η Κριστίν Λέο, της New Straits Times, έδωσε στο κομμάτι μια πιο θετική κριτική, ονομάζοντας το κομμάτι «πλούσια» μπαλάντα. Ο κριτικός Ρόμπερτ Χίλμπουρν, της Los Angeles Times, περιέγραψε το Butterflies, και ένα άλλο κομμάτι από το Invincible (Speechless), ως «θλιβερά όπως το δηλώνει και ο τίτλος τους». Ένας δημοσιογράφος του ίδιου περιοδικού ένιωσε ότι το κομμάτι ήταν για ρομαντικό «πανικό». Ο Ντάρριλ Φρίρσον, του University Wire, ένιωσε ότι κομμάτια όπως το Butterflies μπορούν να ρυθμίσουν «τη διάθεση για κάθε ρομαντικό διάλειμμα». Ο Τζόελ Ρούμπινοφ, της The Record, είπε ότι το Butterflies ήταν ένα «από τα καλά τραγούδια» από το Invincible, ενώ ένας δημοσιογράφος της The Atlanta Journal δήλωσε ότι κομμάτι ήταν ένα «αξιοπρεπές κομμάτι».
Ένας δημοσιογράφος της Atlanta Journal-Constitution παρουσίασε το Butterflies ως «χαλαρό». Ο Μαρκ Άνθονι Νίαλ, του Popmatters, έγραψε στην ανάλυση του άλμπουμ του Τζάκσον, το 2002, ονόματι Love Songs, ότι κομμάτια όπως το Butterflies, δείχνουν την «ουσία της ιδιοφυϊας του Τζάκσον που από παιδί μπορούσε να τραγουδήσει ακόμα και για τα εγκόσμια, μακριά από τα καθιερωμένα» Η Έλλιοτ Σιλβέστερ, της The Independent, ένιωσε ότι μπαλάντες του Invincible όπως Speechless και Butterflies είναι «σχεδόν στερεότυπο σφάλμα» Ο Γκρέγκ Κοτ, της Chicago Tribune, είπε ότι ο Τζάκσον δεν «είναι πιστικός ως άνθρωπος και ευάλωτος σε γυναίκες στις μπαλάντες» όπως το Butterflies. Ο Στέφεν Τόμας Έρλεβαϊν, του Allmusic, σχολίασε ότι το Invincible έγινε «γνωστό» χάρη σε «όμορφες μπαλάντες» όπως Break of Dawn και Butterflies. Ο Ντέιβιν Μπράουν, της Entertainment Weekly, έγραψε στην αξιολόγηση του για το Invincible ότι, «Οι μπαλάντες είναι μάτσο κοινότοπων στίχων, και αστεϊσμούς όπως στα Butterflies και Break of Dawn και μπορούν να προέλθουν από οποιονδήποτε». Δημοσιογραφός της Philadelphia Inquirer δήλωσε ότι το κομμάτι ήταν «πανέμορφο» και ο Μπομάνι Τζόουνς, του Salon.com, δήλωσε ότι το Butterflies ήταν «ένα σπινθηροβόλο κομμάτι». Ο Μπεν Ράγιερ, της Toronto Star, έγραψε ότι ο Τζάκσον «πορεύεται καλύτερα» στο Butterflies.
Η Κάθριν Χάλαμπι, της Yale Daily News, είπε ότι τραγούδια του άλμπουμ όπως Heaven Can Wait, Butterflies και You are My Life «πληρούν τις ποσοστώσεις γλυκανάλατων μπαλαντών». Ο Τζων Πάρελς, της The New York Times, είπε ότι κομμάτι στο Invincible όπως Butterflies και Don't Walk Away είναι «λιωμένες μπαλάντες αγάπης». Ο Πάρελς σημείωσε στην αξιολόγηση του για το άλμπουμ ότι τα τραγούδια σε αυτό έχουν θέματα από προηγούμενα άλμπουμ του Τζάκσον, όπως μπαλάντες αγάπης, καθώς και κομμάτια που προτρέπουν τους ανθρώπους να βελτιώσουν τον κόσμο. Ο Τιμ Πέρζικ, της Duke Chronicle, έγραψε, «Με το Butterflies να είναι έβδομο στον κατάλογο κομματιών του άλμπουμ, είναι ασαφές γιατί ο Τζάκσον δεν συνεργάστηκε με την Μαράια Κάρεϊ, στα Heartbreaker, Breakdown και Butterfly της οποίας θα ταίριαζαν πολύ» στο άλμπουμ Invincible. Ο κριτικός Κρέιντ Σέιμουρ, της Buffalo News, έγραψε ότι «μια άλλη νικηφόρα μελωδία» για το άλμπουμ είναι το «ονειρικό Butterflies, με τον midtempo ρυθμό του» Ο Ρότζερ Φρίντμαν, του Fox News Channel, ένιωσε ότι το τραγούδι ήταν απλά ένα «συναισθηματικό δωράκι» που προσπαθεί να «προκαταβάλλει την έννοια» ότι ο Τζάκσον είναι ο άνδρας των γυναικών. Ο Κέβιν Κ. Τζόνσον, της St. Louis Post-Dispatch, περιέγραψε το Butterflies ως «αίσθημα που κάποιος σημαντικός δίνει σε αυτόν» Οι μουσικοί κριτικοί της South Florida Sun Sentinel είπαν ότι το κομμάτι δείχνει την «ντροπαλή, ευγενική πλευρά» του Τζάκσον».
Εμφάνιση στα τσαρτ
Το Butterflies έκανε το ντεμπούτο του στο Billboard Hot 100 στις αρχές του Νοεμβρίου του 2001, στη 60η θέση. Το single έφθασε μέχρι τη 14η θέση στο Billboard Hot 100 στα τέλη του 2001. Το κομμάτι επίσης έφθασε στο top ten, φθάνοντας μέχρι τη 2η θέση, στο Billboard Hot R&B/Hip-Hop Songs στις 26 Ιανουαρίου 2002 - το τραγούδι έχασε την πρώτη θέση από το Always on Time των Ja Rule και Ashanti. Το 2002, το Butterflies επίσης έφθασε στην 36η θέση στο Billboard Top 40 Mainstream. Το κομμάτι, το οποίο κυκλοφόρησε ως προωθητικό single παγκοσμίως, δεν μπήκε σε κανένα τσαρτ εκτός ΗΠΑ.
Προσωπικό
Πηγή:
Εξωτερικοί σύνδεσμοι
Κατηγορία:Τραγούδια του Μάικλ Τζάκσον Κατηγορία:Τραγούδια του 2001 Κατηγορία:Singles του 2001 Κατηγορία:Singles του 2002
NGC 7789
thumb|right|250px|Το NGC 7789 Το NGC 7789 είναι ανοικτό σμήνος στον αστερισμό Κασσιόπη. Το ανακάλυψε η αστρονόμος Καρολίν Χέρσελ το 1783 και ο αδελφός της, Ουίλιαμ, το κατέγραψε στον κατάλογό του ως Η VI.30. Το NGC 7789 είναι επίσης γνωστό ως «Το λευκό ρόδο» ή το «Ρόδο της Καρολίν».
Εξωτερικοί σύνδεσμοι
7789 Κατηγορία:Ανοικτά σμήνη Κατηγορία:Κασσιόπη (αστερισμός)
Καστανάς
Καστανάς ονομάζεται ο υπαίθριος μικροπωλητής ο οποίος πουλάει ψημένα κάστανα. Συχνάζει σε μέρη όπου περνά πολύς κόσμος, συνήθως σε κεντρικά σημεία πόλεων ή πάρκα, για να πουλήσει τα κάστανά του. Μεταφέρει τα κάστανα σε καλάθι ή τσάντα, τα ψήνει λίγα-λίγα σε φουφού ή ξεχωριστή ή ενσωματωμένη στην τροχήλατη προθήκη του, αν έχει, αφού τα σκίσει πρώτα στο πλάι τους & τα πουλά κατευθείαν από εκεί ζεστά & φρεσκοψημένα. Επίσης, πολλοί καστανάδες εκτός από ψημένα κάστανα πουλάνε & ψημένο καλαμπόκι, το οποίο ετοιμάζουν με τον ίδιο τρόπο.
Ο καστανάς, όπως & ο κουλουρτζής, είναι ένας από τους λίγους πλανόδιους που δεν έχουν εκλείψει σήμερα, όπως ο λούστρος, ο εφημεριδοπώλης, ο στραγαλατζής, ο παγοπώλης, ο παγωτατζής κλπ, που αν ήδη δεν έχουν εκλείψει, τείνουν να εκλείψουν.
Παραπομπές
Κατηγορία:Παραδοσιακά επαγγέλματα Κατηγορία:Πλανόδιοι μικροπωλητές Κατηγορία:Υπαίθριοι μικροπωλητές
Ρομανική τέχνη
Ο όρος ρομανική τέχνη (ή ρομανικός ρυθμός, παλαιότερα ρωμανική τέχνη, ρωμανικός ρυθμός) αναφέρεται στο καλλιτεχνικό ρεύμα που κυριάρχησε στη μεσαιωνική Ευρώπη από τον 11ο έως τις πρώτες δεκαετίες του 13ου αι. και εκφράστηκε κυρίως στην εκκλησιαστική αρχιτεκτονική και γλυπτική, λιγότερο στη μνημειακή ζωγραφική, την εικονογράφηση χειρογράφων και τη μικροτεχνία. Ονομάστηκε έτσι τον 19ο αι. λόγω της καταγωγής κάποιων χαρακτηριστικών της από τη ρωμαϊκή τέχνη, όπως αντίστοιχα ονομάστηκαν ρομανικές γλώσσες όσες κατάγονταν από τα λατινικά. Η ρομανική τέχνη είναι η πρώτη που απλώθηκε σε ολόκληρη την καθολική Ευρώπη, από τη Σκανδιναβία έως την Ιβηρική Χερσόνησο και τη Σικελία, συμπεριλαμβανομένων και των Βρετανικών Νησιών, όπου είναι περισσότερο γνωστή ως «νορμανδική» επειδή εκεί την έφεραν οι Νορμανδοί από την ηπειρωτική Ευρώπη.
Ο ρομανικός ρυθμός επανέφερε στην αρχιτεκτονική και τη γλυπτική της δυτικής Ευρώπης τη μνημειακότητα, που είχε υποχωρήσει μετά την κατάλυση της Ρωμαϊκής Αυτοκρατορίας και την παρακμή της τέχνης της. Η μνημειακότητα επιτεύχθηκε κυρίως με την εφαρμογή του θολωτού κατασκευαστικού συστήματος, που ήταν ήδη διαδεδομένο στη ρωμαϊκή αρχιτεκτονική. Σε σχέση με το σύστημα «δοκού επί στύλων» των παλαιότερων ξυλόστεγων μεσαιωνικών ναών, οι θόλοι και τα τόξα αυτού του συστήματος μπορούσαν να καλύψουν ναούς μεγαλύτερου μεγέθους με βαρειά, λίθινη στέγη και έτσι να δημιουργήσουν επιβλητικά κτήρια μνημειακών διαστάσεων.
Άλλες σημαντικές καινοτομίες του νέου ρυθμού ήταν
Οι καταβολές της ρομανικής τέχνης εντοπίζονται αφενός στην κλασική ρωμαϊκή και την παλαιοχριστιανική παράδοση στην απόδοση της ανθρώπινης μορφής, όπου δέχτηκε και βυζαντινές επιρροές, και αφετέρου στη αντικλασική γραμμικότητα και διακοσμητικότητα της τέχνης των γερμανικών φύλων που είχαν κατακλύσει την Ευρώπη κατά τις Μεγάλες Μεταναστεύσεις. Άμεσοι πρόγονοί της θεωρούνται οι λεγόμενες μεσαιωνικές Αναγεννήσεις, η Καρολίδεια (8ος-9ος αι.) και η Οθώνεια (10ος-11ος αι.), οι οποίες ωστόσο δεν γνώρισαν την ευρεία διάδοση που γνώρισε η ρομανική τέχνη σε ολόκληρη την καθολική Ευρώπη.
Παραπομπές
*
Χοιρίλος (δραματικός ποιητής)
Ο Χοιρίλος υπήρξε δραματικός ποιητής. Υπάρχουν μαρτυρίες ότι έγραψε 160 τραγωδίες και κέρδισε δεκατρείς φορές στα Μεγάλα Διονύσια. Διασώζεται μόνο ένας τίτλος τραγωδίας του: η «Αλόπη».
Παραπομπές
Κατηγορία:Αρχαίοι Έλληνες τραγικοί ποιητές
Καλλονή Λέσβου
Η Καλλονή της Λέσβου πληθυσμιακά είναι ένας μεγάλος οικισμός, βρίσκεται 40 χλμ. βορειοδυτικά της Μυτιλήνης και απλώνεται μέσα σε μια μεγάλη και εύφορη πεδιάδα στο κέντρο του νησιού. Έχει πληθυσμό 1.732 κατοίκους (2001) και είναι η έδρα του Δήμου Δυτικής Λέσβου. Αποτελεί το 2ο μεγαλύτερο εμπορικό κέντρο του νησιού.
Ιστορικά στοιχεία
Η Καλλονή είχε πλούσιο σχετικά ιστορικό παρελθόν και αυτό αποτυπώνεται με την ύπαρξη πολλών αρχαιολογικών χώρων, όπως η Αρχαία Αρίσβη, η Πύρρα, ο ναός των Μέσων, τα Μάκαρα και η Αποθήκα (αγροτικές περιοχές της Άγρας), στη Ν.Δ. πλευρά του Κόλπου της Καλλονής.
Η Καλλονή ήταν μία από τις πιο ακμαίες και σημαντικότερες πόλεις της μεσαιωνικής εποχής στη Λέσβο. Η ύπαρξη μικρού κάστρου μεσαιωνικής εποχής, στην κορυφή του λόφου "Παλαιόκαστρο", μαρτυρεί την αρχαία θέση της στην περιοχή, Β.Α. απ' τη σημερινή θέση της κωμόπολης. Ερείπια μεσαιωνικού ναού υπάρχουν στο λόφο "Σκεπαστός". Κάποια ίχνη αρχαίων, βυζαντινών και μεσαιωνικών κτισμάτων βρίσκονται στις τοποθεσίες "Ίσσα", "Τριάντα", "Άγιος Γεώργιος", κ.α.
Ανάμεσα στην Καλλονή και στα Παράκοιλα, στο ύψωμα Ξηρόκαστρο, υπήρχε ο μοναστηριακός ναός της Παναγίας και ένας οικισμός που καταστράφηκε το 17ο αιώνα. Σήμερα, επάνω στο λόφο διακρίνονται ερείπια ναού και κάποιο τμήμα του κάστρου, το οποίο πρέπει να ήταν αρχαίο φρούριο με μεσαιωνικές προσθήκες αργότερα.
Η Καλλονή τελικά γνώρισε την καταστροφή από την επιδρομή του Μπαλτά Ογλού, το έτος 1445, οπότε και οι κάτοικοί της έμειναν σε αχυρώνες, γι' αυτό και η κωμόπολη πήρε τότε το όνομα Αχυρών.
Κοντά στην Καλλονή και συγκεκριμένα 3-4 χλμ. βορειοδυτικά του οικισμού μετά την Μονή Λειμώνος, στον δρόμο για το Σίγρι, συναντάται η ιστορική περιοχή της Λέσβου Κλαπάδος, όπου στις 08-12-1912, ακριβώς ένα μήνα μετά την απελευθέρωση της πόλης της Μυτιλήνης στις 08-11-1912, έγινε η τελική απελευθερωτική μάχη γνωστή και ως Mάχη του Κλαπάδου, με νικητές τους Έλληνες εναντίον των Τούρκων.
Οικονομία-Ανάπτυξη
Η Καλλονή είναι το 2ο μεγαλύτερο αστικό κέντρο του νησιού και το 3ο του νομού.
Εκπαίδευση
Η μαθητική εκπαίδευση εκπροσωπείται από ένα 12/θέσιο Δημοτικό Σχολείο, ένα Γυμνάσιο, ένα Ενιαίο Λύκειο και Επαγγελματικό Λύκειο (ΕΠΑ.Λ)
Αθλητισμός
Το Δημοτικό Στάδιο Καλλονής «Κώστας Κεντέρης» κατασκευάστηκε το 2000, στο πλαίσιο της διοργάνωσης των Αιγαιοπελαγίτικων Αγώνων Στίβου εκείνης της χρονιάς. Πήρε την ονομασία του από τον Λέσβιο ολυμπιονίκη Κώστα Κεντέρη που κατέκτησε το χρυσό μετάλλιο στα 200μ στους Αγώνες του Σίδνεϊ το 2000.
Έχει χωρητικότητα 750 θέσεων, διαθέτει φυσικό χλοοτάπητα, ταρτάν στίβου έξι διαδρομών και προβολείς ηλεκτροφωτισμού. Αποτελεί έδρα των ομάδων του Λεκανοπεδίου Καλλονής, Απόλλωνα Δαφίων και Ατρόμητου Ανεμώτιας, ενω είχε χρησιμοποιηθεί ως έδρα και από την ΑΕΛ Καλλονής. Φιλοξένησε επίσης τους Αιγαιοπελαγίτικους Αγώνες στίβου το 2016.
Α.Ο. Αρισβαίος Καλλονής. Ομάδες Στίβου και Μπάσκετ. μικρογραφία|Δημοτικό Στάδιο Καλλονής «Κώστας Κεντέρης»
Γεωργία
Στην εύφορη πεδιάδα της που είναι η ευφορότερη πάνω στο νησί, καλλιεργούνται κυρίως ελαιόδεντρα, οπωροφόρα δέντρα, πατάτες, καρπούζια, αλλά και μικρότερες καλλιέργειες με αμπέλια και εσπεριδοειδή.
Τουρισμός
Με το επίνειό της, τη Σκάλα Καλλονής, έχει γνωρίσει αρκετά έντονα τον τουρισμό, ούτως ώστε να έχει γίνει ένας απ' τους διασημότερους τουριστικούς προορισμούς στο νησί. Ιδίως έχει τουρισμό η Σκάλα Καλλονής με τη μεγάλη αμμώδη παραλία της, που βραβεύτηκε με τη Γαλάζια Σημαία και με την ανάπτυξη ξενοδοχειακών μονάδων εκεί.
Φεστιβάλ
Τα καλοκαιρινά φεστιβάλ παρουσιάζουν ιδιαίτερο ενδιαφέρον. Το πανηγύρι της σαρδέλας στη Σκάλα Καλλονής όπου προσφέρονται στους επισκέπτες φρεσκοψημένες σαρδέλες με άφθονο ούζο συνοδεία ζωντανής παραδοσιακής μουσικής και χορευτικών παραστάσεων. Στις 16 Αυγούστου γίνεται πανηγύρι στην κεντρική πλατεία της Καλλονής για να τιμήσει τους μετανάστες. Η κτηνοτροφία στην Άγρα, η γιορτή του κρασιού στην Ανεμώτια καθώς και το πανηγύρι της Αγίας Τριάδας στις 7 Ιουλίου στην Καλλονή, που περιλαμβάνει τριήμερο γλέντι και ιπποδρομίες
Πληθυσμός
Σήμερα ο μεγάλος οικισμός τής Καλλονής με τον πληθυσμό των 1.732 κατ. αποτελεί πλέον σχεδόν "πολεοδομικό συγκρότημα", με έναν ενιαίο πληθυσμό κωμόπολης των 2.197 κατ., αφού με το μεγάλο οικοδομικό οργασμό της δεκαετίας του '90 που υπέστη, ενώθηκε ουσιαστικά με τον ανατολικό της οικισμό, την Αρίσβη των 465 κατ. (2001). Στα δυτικά της τα Δάφια των 851 κατ. (2001), που έχουν επίσης έντονη ανοικοδόμηση, προς το παρόν ακόμα "κρατιούνται" 1 χλμ. μακριά της, με μόνο μια πολλή αραιή δόμηση μεταξύ τους κατά μήκος του κεντρικού δρόμου.
Κοινωνική πρόνοια
Στον τομέα της κοινωνικής πρόνοιας ευαισθητοποιείται ο Σύλλογος Εστία Κοινωνικής Αλληλεγγύης και Σίτισης Καλλονής, ο οποίος έχει ως στόχους, τόσο την υλική και ηθική υποστήριξη ηλικιωμένων κυρίως ατόμων, όσο και την ενημέρωση και συμμετοχή των μελών της τοπικής κοινωνίας σε θέματα αλληλεγγύης.
Προϊόν
Η Καλλονή της Λέσβου είναι γνώστη για το φημισμένο προϊόν της που είναι οι σαρδέλες.
Μέσα μαζικής ενημέρωσης
Στην Καλλονή Λέσβου έχουν έδρα δύο ραδιοφωνικοί σταθμοί, ο Μινόρε Καλλονής και το Ράδιο Καλλονή. Στον οικισμό, εκδίδεται ένα περιοδικό, "Τα Καλλονιάτικα", ενώ διαδικτυακή ενημέρωση παρέχεται από τον ιστότοπο Kalloninews.
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Κατάλογος πρωθυπουργών του Σάο Τομέ και Πρίνσιπε
Η θέση του Πρωθυπουργού θεσμοθετήθηκε στο Σάο Τομέ και Πρίνσιπε το 1974. Ο Πρωθυπουργός διορίζεται από τον πρόεδρο όμως πρέπει να επικυρωθεί από το κόμμα της πλειοψηφίας και κανονικά προέρχεται από έναν κατάλογο με υποψηφίους. Με τη σειρά του ο πρωθυπουργός διορίζει τα 14 μέλη του υπουργικού συμβουλίου. Από τις 11 Νοεμβρίου 2022 στη θέση υπηρετεί ο Πατρίς Τροβοάντα.
Παραπομπές
Σαο Τομε
Ντοντόμα (αποσαφήνιση)
Η ονομασία Ντοντόμα, μπορεί να αφορά:
Θέσπις
Ο Θέσπις παρουσίασε για πρώτη φορά τραγωδία στα Μεγάλα Διονύσια κατά την 61η Ολυμπιάδα (μεταξύ 536-532 π.Χ.). Δεν έχουν διασωθεί παρά μόνο μερικοί στίχοι και οι αμφισβητούμενοι τίτλοι των έργων του «άθλα επί Πελία» ή «Φόρβας», «Ιερείς», «Ημίθεοι», «Πενθεύς».
Βιβλιογραφία
Κατηγορία:Αρχαίο δράμα Κατηγορία:Αρχαίο ελληνικό θέατρο Κατηγορία:Αρχαίοι Έλληνες ηθοποιοί
Φρουμέντιος
Ο Φρουμέντιος (... - 383) ήταν ο πρώτος επίσκοπος του Αξούμ και αυτός που έφερε τον χριστιανισμό στην Αιθιοπία. Ήταν ελληνικής και φοινικής καταγωγής, έμπορος, και είχε γεννηθεί στην Τύρο.
Σύμφωνα με τον ιστορικό Ρουφίνο, ο Φρουμέντιος μαζί με τον αδελφό του Εδέσιο συνόδεψαν τον θείο τους Μετρόπιο, το 316 περίπου, σε ένα ταξίδι στην Αιθιοπία. Όταν το πλοίο έπιασε σε κάποιο λιμάνι της Ερυθραίας, πειρατές το κατέλαβαν και έσφαξαν όλο το πλήρωμα εκτός τα δύο αγόρια που κατέληξαν σκλάβοι του βασιλιά του Αξούμ. Σύντομα κέρδισαν την εύνοια του βασιλιά και κατέλαβαν ανώτατα αξιώματα, ενώ λίγο πριν πεθάνει ο βασιλιάς τους απελευθέρωσε. Όταν πέθανε ο βασιλιάς, η βασίλισσα τούς παρακάλεσε να μείνουν και να αναλάβουν την εκπαίδευση του ανήλικου διαδόχου Εζάνα. Τα δύο αδέλφια δέχτηκαν και πρώτο μέλημα τους ήταν η διάδοση του χριστιανισμού.
Όταν ο Εζάνα ενηλικιώθηκε, ο Εδέσιος επέστρεψε στην Τύρο και έγινε ιερέας. Ο Φρουμέντιος συνέχισε την προσπάθεια για την διάδοση του χριστιανισμού και μάλιστα πήγε στην Αλεξάνδρεια και ζήτησε από τον Πατριάρχη Αθανάσιο να στείλει επίσκοπο και ιερείς στην Αιθιοπία. Ο πατριάρχης θεώρησε τον Φρουμέντιο τον κατάλληλο άνθρωπο για επίσκοπο και τον διόρισε στην θέση αυτή το 328, ή σύμφωνα με άλλους, μεταξύ 340-346. Ο Φρουμέντιος γύρισε στην Αιθιοπία, έφτιαξε επισκοπή, βάπτισε τον βασιλιά Εζάνα και έχτισε πολλές εκκλησίες. Ο λαός τον αποκαλούσε Abba Salama (Πατέρας της Ειρήνης), και έγινε ο πρώτος Abune - τίτλος που δόθηκε στην κεφαλή της Εκκλησίας της Αιθιοπίας.
Ο Φρουμέντιος πέθανε το 383 και μετά τον θάνατο του ανακηρύχθηκε άγιος της κοπτικής εκκλησίας. Η μνήμη του εορτάζεται τις 18 Δεκεμβρίου. Η Ορθόδοξη Εκκλησία εορτάζει την μνήμη του στις 30 Νοεμβρίου, η Ρωμαιοκαθολική στις 27 Οκτωβρίου, και η Εκκλησία της Αιθιοπίας την 1 Αυγούστου.
Αναφορές
Κατηγορία:Αιθίοπες άγιοι Κατηγορία:Επίσκοποι Αιθιοπίας Κατηγορία:Ιστορία της Αιθιοπίας Κατηγορία:Επίσκοποι του 4ου αιώνα Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Bloom (εφέ)
μικρογραφία|280px|Ένα παράδειγμα του φωτισμού bloom στο βιντεοπαιχνίδι [[Ico. Το φως στην εικόνα δεν είναι απλά φωτεινό, αλλά προβάλλει μέσα στο το κάστρο με ακτίνες, οι οποίες κάνουν πιο ρεαλιστικό το εφέ.]]
Παραπομπές
Κατηγορία:Γραφικά υπολογιστών
Κύπελλο Εθνών Αφρικής 2017
Το Κύπελλο Εθνών Αφρικής 2017 ήταν η 31η διοργάνωση του θεσμού και διεξήχθη στην Γκαμπόν το διάστημα 15 Ιανουαρίου 2017 ως 5 Φεβρουαρίου 2017. Αρχικά διοργανώτρια χώρα είχε ανακηρυχθεί η Λιβύη όμως η ομοσπονδία άλλαξε τη διοργανώτρια χώρα λόγω του εμφύλιου πολέμου στη Λιβύη. Η πρωταθλήτρια της προηγούμενης διοργάνωσης ήταν η Ακτή Ελεφαντοστού. Το 2017 τον τίτλο κατέκτησε το Καμερούν.
Φάση Ομίλων
Η κλήρωση για τους ομίλους θα πραγματοποιηθεί στις 19 Οκτωβρίου 2016 στο Λιμπρεβίλ, της Γκαμπόν.
1ος όμιλος
Όλες οι ώρες είναι σε Ώρα Δυτικής Αφρικής.
Πίνακας φάσης νοκ-άουτ
Στη φάση νοκ-άουτ προκρίνονται οι δύο πρώτες ομάδες κάθε ομίλου.
Δείτε Επίσης
2017
Λίντι (αποσαφήνιση)
Η ονομασία Λίντι, μπορεί να αφορά:
Κίνημα των Μπράιτ
Το κίνημα των Μπράιτ (Brights' movement, "bright", προφέρεται μπράιτ, σημαίνει λαμπερός, έξυπνος) ξεκίνησε από τον Πολ Γκίζερτ (Paul Geisert) και την Μίνγκα Φούτρελ (Mynga Futrell) το 2003 με σκοπό να παράσχει έναν ευρύτερο όρο με θετική χροιά ο οποίος περιγράφει ένα ποικιλόμορφο σύνολο ανθρώπων οι οποίοι έχουν από κοινού μια φυσιοκρατική κοσμοθεωρία, χωρίς να προσδιορίζεται με όρους που αποτελούν αρνητικό αντίστοιχο με βάση τη θρησκεία (όπως θα μπορούσαν να θεωρηθούν οι όροι αθεϊστής, άπιστος ή άθρησκος).
Ορισμοί και στόχοι
Ο συνιδρυτής του Δικτύου των Βright (Brights' Net), Πολ Γκίζερτ, παρήγαγε τον όρο ενώ η Μίνγκα Φούτρελ όρισε τον μπράιτ ως «το άτομο του οποίου η κοσμοθεωρία είναι φυσιοκρατική —χωρίς κανένα υπερφυσικό ή μυστικιστικό στοιχείο. Ο κώδικας ηθικής και οι ενέργειες ενός μπράιτ βασίζονται στη φυσιοκρατική θεώρηση του κόσμου».
Ιστορία
Ο Πολ Γκίζερτ ήταν καθηγητής της βιολογίας στο Σικάγο στη δεκαετία του 1960, καθηγητής πανεπιστημίου στη δεκαετία 1970, συγγραφέας στη δεκαετία του 1980 και συνεργάτης για την ανάπτυξη μαθησιακού υλίκού και ενός δικτυακού τόπου σχετικού με τη διδασκαλία της θρησκείας στα δημόσια σχολεία στη δεκαετία 1990
Αποφασίζοντας να παρακολουθήσει την «πορεία των άθεων Αμερικανών στην Ουάσινγκτον» το 2002, ο Πολ Γκίζερτ αμφισβήτησε τον προσδιορισμό άθεος και προσπάθησε δημιουργήσει έναν νέο όρο, προκειμένου να ενώσει την κοινότητα της λογικής. Αναζήτησε μία νέα θετική λέξη που θα γινόταν ευρέως αποδεκτή. Προς τα τέλη του 2002, ο Γκίζερτ επινόησε τον όρο «Μπράιτ», αλλά δεν τον ανακοίνωσε αμέσως.
Σε συνεργασία με τη Μύνγκα Φούτρελ, συνιδρύτρια του κινήματος των Μπράιτ, ήθελε να ενώσει όλα εκείνα τα άτομα που δεν ήταν θρησκευόμενα, αλλά δε σχετίζονταν με κάποιους από τους ήδη φιλοσοφικούς οργανισμούς. Για να πετύχει τον σκοπό του, όχι μόνον επινόησε τον όρο, αλλά έθεσε σε εφαρμογή την ιδέα της δημιουργίας μιας κοινωνικής ομάδας η οποία θα μπορούσε να συνασπιστεί μέσω του Διαδικτύου.
Έχοντας δοκιμάσει επαρκώς την ιδέα οι δύο ξεκίνησαν τον δικτυακό τόπο Brights Net στις 4 Ιουνίου, 2003. Το κίνημα απέκτησε από νωρίς δημοσίότητα εξαιτίας άρθρων που δημοσίευσε ο Ρίτσαρντ Ντόκινς στην εφημερίδα The Guardian και Wired, και ο Ντάνιελ Ντένετ στους New York Times. . Μέσα σε ένα χρόνο οι εγγεγραμμένοι Μπράιτ πολλαπλασιάστηκαν και εξαπλώθηκαν σε 85 έθνη.
Το κίνημα συνέχισε να αυξάνεται οι εγγραφές επιταχύνθηκαν και η ιδέα έγινε αντικείμενο συζήτησης ως νέος αθεϊσμός, ενώ η ανάπτυξη ευνοήθηκε από μία σειρά βιβλίων που κυκλοφόρησαν στα τέλη του 2006, ανάμεσα στα οποία περιλαμβάνονται τα: Η θυμαπάτη του θεού, Η απαλλαγή από το ξόρκι, Ο θεός δεν είναι μέγας, Το τέλος της πίστης και Επιστολή σε ένα χριστιανικό έθνος. Περί τα τέλη του Αυγούστου 2008 υπήρχαν 40.000 Μπράιτ εγγεγραμμένοι από 179 έθνη.
Η κοσμοθεωρία
Η φυσιοκρατική κοσμοθεωρία μπορεί να λάβει διάφορες μορφές. Για τους περισσότερους μπράιτ η φυσιοκρατική θεώρηση του κόσμου σημαίνει απλά ότι ο κόσμος δεν περιλαμβάνει «κανένα υπερφυσικό ή μυστικιστικό στοιχείο», ενώ οι αντιλήψεις άλλων τείνουν στο φιλοσοφικό φυσιοκρατισμό.
Το επίκεντρο του κινήματος των Μπράιτ είναι ο ιστότοπος The Brights' Net. Διάσημοι μπράιτ είναι οι:
Πρόσθετη ανάγνωση
Κατηγορία:Κοινωνικά κινήματα Κατηγορία:Ακτιβισμός Κατηγορία:Ουμανισμός Κατηγορία:Αθεϊσμός Κατηγορία:Αγνωστικισμός Κατηγορία:Σκεπτικισμός
Άτταλος Πρίσκος
Ο Άτταλος Πρίσκος, καλούμενος και Έλληνας ήταν Αυτοκράτορας, σφετεριστής της δυτικής ρωμαϊκής αυτοκρατορίας. Ήταν Ίωνας στην καταγωγή, γιος ή στενός συγγενής του Αμπέλιου του Αντιοχέα που άκμασε περί το 400 (μ.Χ.). Έζησε στη Ρώμη ως «εθνικός» και συνδέονταν με τους επιφανέστερους αντιπροσώπους του εθνισμού και ιδίως με τον Σύμμαχο. Το 398 ανέλαβε υψηλό αξίωμα και το 409 στάλθηκε από τον Αυτοκράτορα Ονώριο ως πρέσβης στον Αλάριχο όπου και προάχθηκε σε πραίφεκτο. Στη συνέχεια ο Αλάριχος πολιόρκησε στενά τη Ρώμη και εγκατέστησε αυτοκράτορα τον Άτταλο που τότε ήταν έπαρχος της Ρώμης.
Ο Άτταλος μόλις ανέλαβε αυτοκράτορας προσπάθησε να επανασυνδέσει το ανατολικό με τη δυτικό Ρωμαϊκό κράτος σε μια αυτοκρατορία και να επαναφέρει αυτά στην παλαιά δόξα, αποκαθιστώντας και την πρότερη πατρογονική θρησκεία. Προς εκπλήρωση αυτών των σχεδίων του πολιόρκησε με τον Αλάριχο τον μέχρι τότε αυτοκράτορα Ονώριο στη Ραβέννα, μη αποδεχόμενος την πρόταση του Ονώριου για συμβασιλεία και αναγνωρίζοντας εκείνον ως συμβασιλέα. Στο μεταξύ άρχισε να μαστίζεται η Ρώμη από την πείνα λόγω παρεμπόδισης, από τους αντιπάλους του, της μεταφοράς σίτου από την Αφρική. Τότε ο Άτταλος αναγκάσθηκε να επιστρέψει στη Ρώμη. Στη συνέχεια όμως αρνήθηκε να στείλει τον Αλάριχο ως Ρωμαίο στρατηγό στην Αφρική. Η απόφασή του όμως αυτή προκάλεσε την αγανάκτηση του Αλάριχου ο οποίος αφού συμφιλιώθηκε με τον Ονώριο στράφηκε κατά του Αττάλου τον οποίον και εκθρόνισε. Τότε ο Άτταλος κατέφυγε με τους Γότθους στη Γαλλία και Ισπανία όπου και πάλι αναγορεύτηκε Αυτοκράτορας.
Τελικά το 415 συνελήφθη αιχμάλωτος από τον Κωνστάντιο ο οποίος και τον μετέφερε θριαμβευτικά στον Ονώριο, ο οποίος με τη σειρά του αφού αφαίρεσε (ακρωτηρίασε) δύο δάκτυλα από το χέρι του Άττάλου τον εξόρισε στη Λιπάρα όπου εκεί και πέθανε.
Πηγές
Ατταλος Κατηγορία:Πολίαρχοι Ρώμης ΚΑτηγορία:Ρωμαίοι σφετεριστές
NGC 7380
250px|thumb|right|To NGC 7380
Το NGC 7380 είναι ανοικτό σμήνος και νεφέλωμα, το οποίο ανακάλυψε η Καρολίν Χέρσελ το 1787. Ο Ουίλιαμ Χέρσελ το κατέγραψε στον κατάλογό του ως Η VIII.77. Πρόκειται για αρκετά μεγάλο νεφέλωμα στον αστερισμό Κηφέα. Η παρατήρησή του είναι πολύ δύσκολη και συχνά απαιτεί πολύ σκοτεινό ουρανό και φίλτρο O-III.
Εξωτερικοί σύνδεσμοι
7380 Κατηγορία:Ανοικτά σμήνη Κατηγορία:Κηφεύς
Αντιπρόεδρος των Κομορών
Ο Αντιπρόεδρος των Κομορών ήταν πολιτικό αξίωμα στις Κομόρες. Θεσμοθετήθηκε το 2002, έπειτα από την ψήφιση νέου συντάγματος και την κατάργηση της θέσης του Πρωθυπουργού. Οι Αντιπρόεδροι διορίζονται από τον Πρόεδρο. Η προεδρία και οι θέσεις των δύο αντιπροέδρων εναλλάσσονται ανάμεσα στα 3 νησιά, τη Μεγάλη Κομόρα, το Ανζουάν και το Μοελί. Από το 2011 ως το 2019 υπηρετούσαν 3 αντιπρόεδροι από καθένα από τα 3 νησιά που συγκροτούν την Ένωση των Κομορών. Η θέση καταργήθηκε το 2019 σύμφωνα με το δημοψήφισμα που διεξήχθη την προηγούμενη χρονιά.
Παραπομπές
Κατηγορία:Πολιτική των Κομορών
Τζον Τέιλορ
Ο Τζον Τέιλορ γεννήθηκε στις 3 Νοεμβρίου του 1882 στην Ουάσιγκντον. Σπούδασε κτηνιατρική στο Πανεπιστήμιο της Πενσιλβάνια (University of Pennsylvania) και ήταν μέλος του Irish American Athletic Club. Λίγους μήνες μετά την επιτυχία του στους Ολυμπιακούς Αγώνες του Λονδίνου πέθανε από τυφοειδή πυρετό στις 2 Δεκεμβρίου του 1908 στην Φιλαδέλφεια των Η.Π.Α.
Ο Τέιλορ στους Ολυμπιακούς Αγώνες του 1908
Στους Ολυμπιακούς Αγώνες του Λονδίνου ο Τέιλορ μαζί με τους William Hamilton, Nate Cartmell και Mel Sheppard αποτέλεσαν την ομάδα των Η.Π.Α. που κέρδισε το χρυσό μετάλλιο στη σκυταλοδρομία των 1.600 μέτρων με χρόνο 3λ. 29δευτ. και 4δεκ. Ο Hamilton και ο Cartmell έτρεξαν πρώτοι από 200 μέτρα ο καθένας, ακολούθησε ο Τέιλορ που έτρεξε 400 και τελευταίος ήταν ο Mel Sheppard που έτρεξε 800 μ. Ο Τέιλορ έτρεξε τα 400 μ. σε 49 δευτ. και 8 δεκ.
Ο Τέιλορ συμμετείχε επίσης στον τελικό των 400μ. όπου τερμάτισε τέταρτος και τελευταίος. Όμως ο αγώνας αυτός αποφασίστηκε να επαναληφθεί καθώς ο Αμερικανός αθλητής John Carpenter αποκλείστηκε επειδή κατά τη διάρκεια της κούρσας εμπόδισε σε κάποιο σημείο τον Βρετανό συναθλητή του Wyndham Halswelle. Ο Τέιλορ και ο τρίτος Αμερικανός αθλητής ο William Robbins αρνήθηκαν να τρέξουν δεύτερη φορά διαμαρτυρόμενοι για την ακύρωση του Carpenter. Έτσι ο Wyndham Halswelle έτρεξε τη δεύτερη φορά μόνος του κερδίζοντας το χρυσό μετάλλιο με χρόνο 50 δευτ. στον μοναδικό αγώνα στην ιστορία των Ολυμπιακών Αγώνων στον οποίο έτρεξε ένας μόνο αθλητής.
Εξωτερικοί σύνδεσμοι
Κατηγορία:Αμερικανοί αθλητές του στίβου Κατηγορία:Αμερικανοί Ολυμπιονίκες
Πολ Ίτσο
Ο Πολ Ντέιβιντ Ίτσο (αγγλικά: Paul David Izzo,, γενν. στις 6 Ιανουαρίου 1995) είναι Αυστραλός επαγγελματίας ποδοσφαιριστής, ο οποίος αγωνίζεται ως τερματοφύλακας για την Ξάνθη.
Άντελαϊντ Γιουνάιτεντ
Ο Ίτσο έκανε το επαγγελματικό του ντεμπούτο με την Άντελαϊντ Γιουνάιτεντ εναντίον της Σέντραλ Κόουστ Μάρινερς στο Στάδιο Σέντραλ Κόουστ την 1η Δεκεμβρίου 2012, αντικαθιστώντας τον Γιουτζίν Κγαλέκοβιτς που δεν ήταν διαθέσιμος λόγω διεθνών καθηκόντων. Η πρώτη του εντός έδρας εμφάνιση για την Άντελαϊντ Γιουνάιτεντ ήταν εναντίον της Μέλμπουρν Βίκτορι στις 7 Δεκεμβρίου 2012.
Σέντραλ Κόουστ Μάρινερς
Ο Ίτσο αποδεσμεύθηκε από την Άντελαϊντ Γιουνάιτεντ στις 8 Ιουλίου 2015 και στη συνέχεια υπέγραψε διετές συμβόλαιο με τους Σέντραλ Κόουστ Μάρινερς.
Επιστροφή στην Άντελαϊντ Γιουνάιτεντ
Τον Απρίλιο του 2017, ο Ίτσο επέστρεψε στην ομάδα της πατρίδας του, Άντελαϊντ Γιουνάιτεντ, με τριετές συμβόλαιο.
Ξάνθη
Την 1η Οκτωβρίου 2020, ο Ίτσο μετακινήθηκε στην Ξάνθη, όπου ακολούθησε μερικούς ακόμη Αυστραλούς παίκτες και τον προπονητή Τόνι Πόποβιτς.
Εθνική ομάδα
Ο Ίτσο έχει αγωνιστεί με τις εθνικές Αυστραλίας U17, U20 και U23.
Ο Ίτσο εκπροσώπησε την Αυστραλία U20 στο Ασιατικό Πρωτάθλημα U19 του 2012 στα Ηνωμένα Αραβικά Εμιράτα.
Εξωτερικοί σύνδεσμοι
Κατηγορία:Αυστραλοί ποδοσφαιριστές Κατηγορία:Αυστραλοί ιταλικής καταγωγής Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Αυστραλίας Κ17 Κατηγορία:Ποδοσφαιριστές Εθνικής Αυστραλίας Κ20 Κατηγορία:Ποδοσφαιριστές ολυμπιακής ομάδας Αυστραλίας Κατηγορία:Ποδοσφαιριστές Αντελάιντ Γιουνάιτεντ Κατηγορία:Ποδοσφαιριστές Πρωταθλήματος Αυστραλίας Κατηγορία:Ποδοσφαιριστές Σέντραλ Κόουστ Μάρινερς ΦΚ Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Αυστραλοί ποδοσφαιριστές στο εξωτερικό
Εθνική Αζερμπαϊτζάν (ποδόσφαιρο ανδρών)
Η εθνική ομάδα ποδοσφαίρου του Αζερμπαϊτζάν εκπροσωπεί το Αζερμπαϊτζάν στις διεθνείς διοργανώσεις του αθλήματος και διευθύνεται από την Ομοσπονδία Ποδοσφαιρικών Ενώσεων Αζερμπαϊτζάν που είναι η διοικούσα αρχή για το ποδόσφαιρο στη χώρα.
Ιστορία
Το Αζερμπαϊτζάν είναι μια από τις πιο πρόσφατες εθνικές ομάδες στον κόσμο, αφού προήλθε το 1992, μετά από τη διάλυση της Σοβιετικής Ένωσης. Στη μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου.
Στάδιο
Η εθνική ποδοσφαίρου του Αζερμπαϊτζάν είχε ως έδρα, το Στάδιο Τοφίκ Μπαχράμοβ στην πρωτεύουσα Μπακού. Όμως δεν πληρούσε τα κριτήρια της UEFA και πλέον έδρα της εθνικής, είναι είτε το Στάδιο Λανκαράν Σίτι, στην ομώνυμη πόλη, είτε το Ντάλγκα Αρένα, στο Μπακού.
Εξωτερικοί σύνδεσμοι
Κατηγορία:Εθνική Αζερμπαϊτζάν (ποδόσφαιρο)
Γιώργος Ιωάννου (αποσαφήνιση)
Με το όνομα Γιώργος Ιωάννου μπορεί να αναφέρονται τα παρακάτω πρόσωπα:
Κόμμα Πειρατών (Σουηδία)
Το Κόμμα Πειρατών (σουηδ. Piratpartiet) είναι πολιτικό κόμμα της Σουηδίας που δημιουργήθηκε το 2006. Ήταν το πρώτο κόμμα Πειρατών που δημιουργήθηκε στην Ευρώπη, ενώ οδήγησε και στη δημιουργία άλλων αντίστοιχων κομμάτων σε άλλες χώρες.
Το κόμμα έχει ως κύριο στόχο την αναμόρφωση νόμων σχετικά με την πνευματική ιδιοκτησία και τις ευρεσιτεχνίες. Επίσης, προάγει την προστασία προσωπικών δεδομένων, τόσο στο διαδίκτυο όσο και στην καθημερινότητα, καθώς και τη διαφάνεια στη διοίκηση του κράτους. Το κόμμα αποφεύγει την τοποθέτηση στο πολιτικό φάσμα αριστεράς-δεξιάς, έτσι ώστε να μπορεί να συνεργάζεται με όλες τις πολιτικές παρατάξεις.
Το Κόμμα Πειρατών συμμετείχε για πρώτη φορά στις εκλογές για το κοινοβούλιο της Σουηδίας το 2009, όπου συγκέντρωσε το 0,63% των ψήφων, καθιστώντας το, το τρίτο μεγαλύτερο εξωκοινοβουλευτικό κόμμα, καθώς απαιτείται η συγκέντρωση του 4% των ψήφων για την είσοδο στο Σουηδικό κοινοβούλιο. Το κόμμα πέρασε σε αριθμό μελών το Πράσινο Κόμμα τον Δεκέμβριο του 2008, το Αριστερό Κόμμα τον Φεβρουάριο του 2009, το Φιλελεύθερο Λαϊκό Κόμμα και τους Χριστιανοδημοκράτες τον Απρίλιο του 2009 και το Κόμμα Κέντρου τον Μάιο του 2009, καθιστώντας το έτσι το τρίτο μεγαλύτερο κόμμα στη Σουηδία σε αριθμό μελών.
Στις Ευρωεκλογές του 2009, το κόμμα απέσπασε το 7.13% των ψήφων κερδίζοντας αρχικά μία έδρα, με τη Συνθήκη της Λισαβόνας, όμως, ο αριθμός των εδρών αυξήθηκε σε δύο. Ο Κρίστιαν Ένγκστρεμ έγινε ο πρώτος ευρωβουλευτής για το κόμμα, ενώ η Αμέλια Αντερσντότερ έγινε η δεύτερη ευρωβουλευτής του κόμματος. Παράλληλα, η Αμέλια Αντερσντότερ έγινε η νεότερη ευρωβουλευτής στο ευρωπαϊκό κοινοβούλιο, καθώς εξελέγη σε ηλικία 21 ετών.
Πρώτος πρόεδρος του κόμματος και ιδρυτής του ήταν ο Ρίκαρντ Φάλκβινγκε, ο οποίος διετέλεσε πρόεδρος από το 2006 μέχρι το 2011, οπότε πρόεδρος του κόμματος ανέλαβε η Άννα Τρόμπεργκ.
Η Άννα Τρόμπεργκ, στην 1 Δεκέμβρη 2014, ανακοίνωσε ότι δε θα κάνει επανεκλογή για το 2015, μετά το τέλος της τρέχουσας θητείας της, που τελειώνει στις 31 Δεκεμβρίου 2014.
Εξωτερικοί σύνδεσμοι
Κατηγορία:Σουηδικά πολιτικά κόμματα Σουηδια Κατηγορία:Κοινή χρήση αρχείων
Περιβαλλοντικό Πρόγραμμα των Ηνωμένων Εθνών
Οι δραστηριότητές του καλύπτουν ένα ευρύ φάσμα θεμάτων που αφορούν την ατμόσφαιρα, τα θαλάσσια και τα χερσαία οικοσυστήματα. Έχει διαδραματίσει σημαντικό ρόλο στην ανάπτυξη διεθνών περιβαλλοντικών συμβάσεων, προωθώντας την περιβαλλοντική επιστήμη και γνώση και δείχνοντας τον τρόπο με τον οποίο μπορούν να λειτουργήσουν σε συνδυασμό με την πολιτική, εργάζεται, σε συνδυασμό με τις εθνικές κυβερνήσεις και τις περιφερειακές αρχές, για την ανάπτυξη και την εφαρμογή της αντίστοιχης πολιτικής και συνεργάζεται με τις περιβαλλοντικές μη Κυβερνητικές Οργανώσεις (ΜΚΟ). Το UNEP έχει επίσης ενεργό ρόλο στη χρηματοδότηση και την υλοποίηση έργων που αφορούν την ανάπτυξη του περιβάλλοντος.
Το UNEP έχει βοηθήσει επίσης στην ανάπτυξη κατευθυντήριων οδηγιών και των συνθηκών σε θέματα όπως το διεθνές εμπόριο των δυνητικά επιβλαβών χημικών ουσιών, τη διασυνοριακή ρύπανση της ατμόσφαιρας, και τη μόλυνση των διεθνών ναυτικών οδών.
Ο Παγκόσμιος Μετεωρολογικός Οργανισμός και το UNEP δημιούργησαν το 1988 τη Διακυβερνητική Επιτροπή για την Κλιματική Αλλαγή (IPCC). Το UNEP είναι επίσης μία από τις πολλές Υπηρεσίες Υλοποίησης του Παγκόσμιου Ταμείου Περιβάλλοντος (GEF).
Εξωτερικοί σύνδεσμοι
Κατηγορία:Οργανισμός Ηνωμένων Εθνών
Νόβο-Ογκαριόβο
Το Νόβο-Ογκαριόβο (Ново-Огарёво) είναι ένα κτήμα στην επαρχία Οντίντσοβο στην Περιφέρεια Μόσχας, ευρισκόμενο στον αυτοκινητόδρομο Ρούμπλιοβο-Ουσπένσκογιε και είναι η προαστιακή κατοικία του Προέδρου της Ρωσίας. Αναγνωρίστηκε επίσημα το 2000.
Το Νόβο-Ογκάριοβο κατασκευάστηκε στο πρώτο μισό της δεκαετίας του 1950 στα θεμέλια μιας βίλας του 19ου αιώνα κατ΄εντολή του Γκεόργκι Μάλενκοφ, για την κόρη του. Το έργο κατασκευής ήταν σε εξέλιξη όταν ο Μάλενκοφ απομακρύνθηκε από την θέση του το 1955, και από τότε χρησιμοποιείται ως γκοσντάτσα, ένα "κρατικό ντάτσα", ως χώρος διακοπών για την στέγαση επισκεπτών, για δεξιώσεις και ως χώρο εργασίας για διάφορες κυβερνητικές επιτροπές.
Από το 1991, το Νόβο-Ογκάριοβο χρησιμοποιείται ως κυβερνητική κατοικία, ως επί το πλείστον αχρησιμοποίητη, μέχρι την ανακαίνισή της από τον Ρώσο Πρόεδρο Βλαντιμίρ Πούτιν το 2000. Ένα τείχος έξι μέτρων περιβάλλει την προεδρική κατοικία.